कृष्णा और हिलेरी ने की भारत-पाक और मिस्र पर चर्चा  
विदेशमंत्री एसएम कृष्णा ने भारत-पाकिस्तान के बीच की वार्ता से जुड़े अपने दृष्टिकोण के बारे में अमेरिकी विदेश मंत्री हिलेरी क्लिंटन से बातचीत की।
विदेशमंत्री एसएम कृष्णा ने भारत-पाकिस्तान के बीच की वार्ता से जुड़े अपने दृष्टिकोण के बारे में अमेरिकी विदेश मंत्री हिलेरी क्लिंटन से बातचीत की। इस दौरान कृष्णा ने हिलेरी से इस बारे में भी विचार-विमर्श किया कि भारत की गहरी लोकतांत्रिक परंपराएं मिस्र में लोकतंत्र लाने में कैसे मदद कर सकती हैं।  विदेश मंत्रालय के प्रवक्ता पीजे क्राउले ने बताया कि दोनों नेताओं के बीच टेलीफोन पर बातचीत हुई। उन्होंने बताया, विदेश मंत्री ने हाल में भारत और पाकिस्तान के बीच शीर्ष स्तरीय वार्ता के बारे में अपना दृष्टिकोण व्यक्त किया। भूटान में दोनों देशों के विदेश सचिवों के बीच की बातचीत के बाद भारत-पाकिस्तान सभी मुद्दों पर अपनी बातचीत बहाल करने पर सहमत हुए हैं। पाकिस्तान के विदेशमंत्री जुलाई में नई दिल्ली जाने वाले हैं।